Ystäväin puolesta
Mun ystävistäni vaeltaa
 Niin monet vääriä teitä.
 He kohti kulkevat kuolemaa,
 Vaikk’ taivas autuutta tarjoaa.
 Oi Herra, armahda heitä!

 Heit’ etsi poluilta maailman
 Ja saata totuuden tuntoon,
 Ett’ tietä kulkis he taivahan,
 Sun armoos turvaten ainian,
 Ei ihmisvoimaan ja kuntoon!

 Jos halut heikkohon sydämeen
 Luo inhakuviaan milloin,
 Sä veriylkäämme haavoineen
 Ja orjantappurakruunuineen
 Sieluilleen kirkasta silloin!

 Heit’ älä hylkää, oi armiain,
 Vaikk’ kauvan seisois he vastaan!
 Oi älä hylkää, vaan luokses ain’
 Heit’ ohjaa korjaten, kurittain
 Kuin isä säälivä lastaan!

 Mun ystävistäni vaeltaa
 Niin monet vääriä teitä.
 Sä yksin, Herra, ne johdattaa
 Voit tietä käymähän oikeaa.
 Oi auta kaikkia meitä!